Iziyraren
n tiddi, iqudvadven n tussna
Yura
t’: Bughanem Xalid (Fnideq-Tittvawin)
"Aqudvadv
n tiddi, aziyrar n tussna" d ij n wawal i d anegh ikecmen imezzughen d
tewengit zeg tiyemmatin nnegh, zeg ibabat negh zi zik.. D awal ig yemsaghan
deg wydud amazigh s umata. Ijjen yeqqim war t' isel, ijjen yeqqim yessin mayn ixes ad yini .. d awal i d
anegh yettinni, i d anegh yesselmaden aqa targast, nigh
tussna, nigh... oemmars war ttirri d agra n yejjen yefka s wakuc (rebbi)
addud (tiddi) d aziyrar..
Marra
ytnegh - d iqudvadven n tussna, nigh d iziyraren- nzemmar ad
nessen, ad nxes, ad anegh terqef tayri, ad negg targast, ad nrrujded x
tmurt nnegh d wagra nnegh.
Ar
manaya mi ghar ineddep wawal: "d aqudvadv n tiddi d aziyrar n tmegga".
Maca mermi gh ad nxezzvar deg ixef nnegh, deg wammas n waydud n timura nnegh,
ntaf negga cigan n isvuraf
deg wbrid i tmenghit n wammak n wawal, ad nedvwer d iqudvadven n tussna, d
izegraren n tiddi s macca i x anegh d nettaren ayt- agmudv (orientalitaristes);
ar ami i d tteffu tamurt n Umurrakuc d ij n ssuq n Ayt-Agmudv.. Marra ghar s
assagh aked tuoerba, aked tudert n tuoerba, aked timessunam (traditions) n
tuoerba. Alidv nrezzu ad nesken ixef nnegh nujar waxxa yakabar n "lbeot"
deg wrujded nnes x umezruy n "oantara" d "taabbatva carran".
Nennum
u nesnum ayt-agmudv ad
nekkar ad nesghuy x tmurt
nsen
mara (si) ixes ci n yejjen ad asen yawi
tamurt nsen. Ad nekkar marra yetnegh mani ma deg marra igherman nnegh, ad nini
s yiri d aziyrar (u man tuzeyrert!!!), Adn ini: "neccin d aoraben
n lmeghrib, aqa negh kid kum a
yayt-matnegh gi lmecriq.. u neccin ag yeggin tikri taxatart deg arbatv.. ict n
tikri deg wmadval am ten i negga neccin, tezvrim!!”
D
tidet, imazighen n umussu adelsan oemmars war nnin: "neccin aqa negh aked
Carun.. Aqa negh akked tmenghit i Filistinen". Manaya d iserkisen n
"KAWALIS RRIF". Neccin nenna, u isul nettinni: "upu i mayn ig
temsaren deg wgmudv n wammas". Maca oemmars nxes ad
xaf negh nyen inen i d anegh ihuwsen agra n tmurt nnegh, inen i d anegh
yenghin (u oad neqqen) tussna d tutlayt nnegh, huma ad sseknen belli Falastin
bedden akid s inen yemmi qqaren "aoraben n lmughrib".
Jw
(laisser) ghas “ iziyraren n tiddi, iqudvadven n tus sna" yemmi ggin
ayt-bab ugmudv tibardiwin. Ucin asen aman d urvum, uca nyin x asen s nnej..
mara nnin asen: cca, ad bedden, mara nnin asen rrva, ad yyuren. Rezvmen
imejjan, sqarquben ticdvay, thiyyaren acuwwadv, ccaten s wezgen, tawin arvi i
"syadsen" imeqranen n tussna! iqudvadven n tiddi.. i syadsen ayt-bab
utunsi azeggûgh.
Fnideq,
deg 9-4-002
eus_Latn kab_Latn kab_Latn kab_Latn cat_Latn kab_Latn kab_Latn kab_Latn kab_Latn kab_Latn kab_Latn eus_Latn kab_Latn kab_Latn kab_Latn gle_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn isl_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kea_Latn kab_Latn kab_Latn kab_Latn kab_Latn kab_Latn kin_Latn kab_Latn kab_Latn